《与陈贰守酌别》
明代·周瑛

下马何村庙，霜清木落时。行人千里去，故国一年期。

水色照衣袖，山光落酒卮。离怀难尽遣，惆怅为题诗。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。